ပလေးစတေရှင် ၄

ပလေးစတေရှင် ၄ (PlayStation 4, တရားဝင်အတိုကောက် PS4) သည် ဆိုနီ ကွန်ပျူတာ ဖျော်ဖြေရေး (Sony Computer Entertainment)မှ ထုတ်လုပ်ဖြန့်ချိသော အိမ်သုံးဗီဒီယိုဂိမ်းစက် အမျိုးအစား ဂိမ်းစက်တစ်ခုဖြစ်သည်။ ၂၀၁၃ ခုနှစ် ဖေဖော်ဝါရီလ ၂၀ ရက်နေ့တွင် ပြုလုပ်သော သတင်းစာရှင်းလင်းပွဲတွင် ပလေးစတေရှင် ၃၏ နောက်ထွက်မျိုးဆက် အဖြစ် ကြေညာခဲ့ပြီး ၂၀၁၃ ခုနှစ် နိုဝင်ဘာ ၁၅ ရက်နေ့တွင် မြောက်အမေရိကဈေးကွက်တွင် လည်းကောင်း၊ ၂၀၁၃ ခုနှစ် နိုဝင်ဘာ ၂၉ ရက်နေ့တွင် ဥရောပနှင့် ဩစတြေးလျ ဈေးကွက်တွင်လည်းကောင်း စတင်ရောင်းချခဲ့သည်။ အဋ္ဌမမြောက် ဂိမ်းစက်မျိုးဆက်ဝင်အဖြစ် နစ်တန်းဒိုး၏ ဒဗလျူတူး ယူ (Wii U)နှင့် မိုက်ခရိုဆော့ဖ်၏ အိပ်စ်ဘောက်စ် ဝမ်း (Xbox One)တို့နှင့် ခေတ်ပြိုင်ဖြစ်ခဲ့သည်။

ပလေးစတေရှင် ၄ ဂိမ်းစက်သည် AMD x86-64 Accelerated Processing Unit ကိုအသုံးပြုထားကာ ဂိမ်းရေးဆွဲဖန်တီးသူများအား ဆွဲဆောင်ထားသည်။ ဆိုနီမှ ပလေးစတေရှင် ၄ ဂိမ်းစက်အား "ကမ္ဘာ့စွမ်းအားအမြင့်ဆုံးဂိမ်းစက်" အဖြစ် တင်စားခေါ်ဝေါ်ခဲ့သည်။ များစွာသော ဂိမ်းဖန်တီးသူတို့က အိပ်စ်ဘောက်စ်ဝမ်းနှင့် ပီအက်စ်ဖိုး တို့၏စွမ်းဆောင်မှုသည် သိသိသာသာကွာခြားသည်ဟု ဆိုကြောင်း ဆိုနီမှ Edge မဂ္ဂဇင်းသို့ ပြောကြားခဲ့သည်။

၂၀၁၄ ဘဏ္ဍာရေးနှစ်အတွင်း ပလေးစတေရှင် ၄ ဂိမ်းစက်ရောင်းချရမှုက ဆိုနီကုမ္ပဏီကို ထိပ်တန်းစာရင်းဝင်ဖြစ်စေခဲ့သည်။

ကိုးကား

နည်းပညာ
ဗွီဒီယိုဂိမ်းများ